CELEX: 31988R2300
Language: el
Date: 1988-07-26 00:00:00
Title: Κανονισμός (ΕΟΚ) αριθ. 2300/88 της Επιτροπής της 26ης Ιουλίου 1988 που καθορίζει, για την περίοδο εμπορίας 1988/89, την ελάχιστη τιμή που καταβάλλεται στους παραγωγούς για τα αχλάδια Williams και το ποσό της ενίσχυσης στην παραγωγή για τα αχλάδια Williams

Avis juridique important

|

31988R2300

Κανονισμός (ΕΟΚ) αριθ. 2300/88 της Επιτροπής της 26ης Ιουλίου 1988 που καθορίζει, για την περίοδο εμπορίας 1988/89, την ελάχιστη τιμή που καταβάλλεται στους παραγωγούς για τα αχλάδια Williams και το ποσό της ενίσχυσης στην παραγωγή για τα αχλάδια Williams  

Επίσημη Εφημερίδα αριθ. L 201 της 27/07/1988 σ. 0038 - 0039

***** ΚΑΝΟΝΙΣΜΟΣ (ΕΟΚ) αριθ. 2300/88 ΤΗΣ ΕΠΙΤΡΟΠΗΣ  της 26ης Ιουλίου 1988  που καθορίζει, για την περίοδο εμπορίας 1988/89, την ελάχιστη τιμή που καταβάλλεται στους παραγωγούς για τα αχλάδια Williams και το ποσό της ενίσχυσης στην παραγωγή για τα αχλάδια Williams  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  την κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 2247/88 (2), και ιδίως το άρθρο 4 παράγραφος 4 και το άρθρο 5 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1277/84 του Συμβουλίου της 8ης Μαΐου 1984 για τον καθορισμό των γενικών κανόνων του καθεστώτος ενισχύσεως στην παραγωγή στον τομέα των μεταποιημένων οπωροκηπευτικών (3) περιλαμβάνει διατάξεις ως προς τις μεθόδους καθορισμού της ενίσχυσης στην παραγωγή·  ότι, σύμφωνα με το άρθρο 4 παράγραφος 1 του κανονισμού (ΕΟΚ) αριθ. 426/86, η ελάχιστη τιμή που καταβάλλεται στους παραγωγούς, καθορίζεται με βάση, πρώτον, την ελάχιστη τιμή που ίσχυε κατά την προηγούμενη περίοδο εμπορίας, δεύτερον, την εξέλιξη των τιμών βάσης στον τομέα των οπωροκηπευτικών και, τρίτον, την ανάγκη να εξασφαλιστεί η ομαλή εμπορία των νωπών προϊόντων που προορίζονται για διάφορες χρήσεις·  ότι η ελάχιστη τιμή που καταβάλλεται στους παραγωγούς στην Ισπανία και την Πορτογαλία και η ενίσχυση στην παραγωγή για τα προϊόντα που λαμβάνονται, προσδιορίζεται, όπως προβλέπεται στα άρθρα 118 και 304 της πράξης προσχώρησης· ότι η αντιπροσωπευτική περίοδος για τον προσδιορισμό της ελάχιστης τιμής καθορίζεται στον κανονισμό (ΕΟΚ) αριθ. 461/86 του Συμβουλίου της 25ης Φεβρουαρίου 1986 για τη θέσπιση, λόγω της προσχώρησης της Ισπανίας και της Πορτογαλίας, των κανόνων του καθεστώτος ενίσχυσης στην παραγωγή, όσον αφορά τα μεταποιημένα οπωροκηπευτικά (4)·  ότι το άρθρο 5 του εν λόγω κανονισμού ορίζει τα κριτήρια για τον καθορισμό του ποσού της ενίσχυσης στην παραγωγή· ότι πρέπει να λαμβάνεται ιδίως υπόψη το ποσό της ενίσχυσης που καθορίστηκε για την προηγούμενη περίοδο εμπορίας, προσαρμοσμένο ώστε να ληφθούν υπόψη η εξέλιξη της ελάχιστης τιμής που πρέπει να καταβάλλεται στους παραγωγούς, οι τιμές των τρίτων χωρών και, κατά περίπτωση, η εξέλιξη του κόστους μεταποίησης υπολογιζόμενη κατ' αποκοπή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1988/89:  α) η ελάχιστη τιμή που αναφέρεται στο άρθρο 4 του κανονισμού (ΕΟΚ) αριθ. 426/86 πρέπει να καταβάλλεται στους παραγωγούς για τα αχλάδια Williams, και  β) η ενίσχυση στην παραγωγή που αναφέρεται στο άρθρο 5 του εν λόγω κανονισμού, για τα αχλάδια Williams σε σιρόπι,  καθορίζονται σύμφωνα με το παράρτημα.  Άρθρο 2  Όταν η μεταποίηση πραγματοποιείται εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος παρέχει στο κράτος μέλος που καταβάλλει την ενίσχυση στην παραγωγή την απόδειξη ότι έχει πληρωθεί η ελάχιστη τιμή που καταβάλλεται στον παραγωγό.  Άρθρο 3  Ο παρών κανονισμός αρχίζει να ισχύει την επομένη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 198 της 26. 7. 1988.  (3) ΕΕ αριθ. L 123 της 9. 5. 1984, σ. 25.  (4) ΕΕ αριθ. L 53 της 1. 3. 1986, σ. 15.  ΠΑΡΑΡΤΗΜΑ  Ελάχιστη τιμή που καταβάλλεται στους παραγωγούς  1.2,4 //  //  // Προϊόν   // ECU/100 kg καθαρού βάρους στον παραγωγό για προϊόντα  που καλλιεργούνται:   //  // 1.2.3.4 //  // στην Ισπανία   // στην Πορτογαλία  // στα λοιπά  κράτη μέλη   //    //   //   //   // Αχλάδια Williams που προορίζονται για την παρασκευή αχλαδιών σε σιρόπι   // 20,946  // 20,527   // 30,215   //    //   //   //  Ενίσχυση στην παραγωγή  1.2,4 //  //  // Προϊόν   // ECU/100 kg καθαρού βάρους για προϊόντα που λαμβάνονται  από πρώτη ύλη που συγκομίζεται:   //  // 1.2.3.4 //  // στην Ισπανία   // στην Πορτογαλία   // στα λοιπά  κράτη μέλη   //    //   //   //   // Αχλάδια Williams σε σιρόπι   // 9,783   // 9,352   // 19,303   //    //   //   //